section_heading: Raščlamba
paragraph_text: mini|desno|Slovenski navijači u Areni Zlatorog. mini|desno|Košrkaši Poljske i Španjolske tijekom intoniranja himne. Predviđao se izjednačen turnir, jer su 22 od 24 momčadi bile s Eurobasketa 2011. Jedino su Švedska i Češka nastupale umjesto Portugala i Bugarske. Takvim se pokazao već prvoga dana kad se dogodilo mnoštvo iznenađenja. Nominalno najveći autsajder Velika Britanija pobijedila je Izrael, Gruzija je razbila favoriziranu Poljsku, Srbija je pobijedila Litvu, a Finska Tursku. Prvog dana Hrvatska je oborila crne rekorde. Postigavši svega 40 pogodaka protiv Španjolske upisala je svoj najveći poraz i poraz s najmanje postignutih pogodaka u povijesti europskih prvenstava. Zadnja je četvrtina završila ishodom 19:3, što je četvrtina u kojoj je jedna momčad postigla najmanje pogodaka u povijesti europskih košarkaških smotri.<ref>www.vecernji.hr, "Hrvatska postigla najmanje koševa na europskim prvenstvima ikad", objavljeno i pristupljeno 4. rujna 2013. Hrvatska nije dugo držala te rekorde. Češka je u trećem kolu iste skupine izgubila od Španjolske 60:39, postigavši u trećoj četvrtini samo dva pogotka (13:2).